เล็งร้านนี้ไว้อยู่นาน เนื่องจาก เพื่อนสมัยประถมคนนึงเชคอิน กินที่นี่แทบทุกวัน เลยอยากจะตามไปชิมบ้าง

ที่ตั้งอยู่ลานร้านอาหารหน้าเมกาบางนา ร้านสีแดงสดใส เข้าไปเจอฮิปโปเดินไปเดินมา มั่นใจได้ว่ามาถูกร้าน บริกรพูดไทยได้บ้าง ไม่ได้บ้าง คนที่มารับออเดอร์เรา พูดอังกฤษล้วนๆ ผิดจริตร้านอาหารแถบนี้มาก

##BBQ ribs (489 บาท) ซี่โครงหมูสองแผงใหญ่ ชุ่มซอสบาร์บีคิว ทานแล้วเข้ากันดี เนื้อหมูแคะง่าย ไม่เหนียวไป เลือกเครื่องเคียงเป็น ratatouille กับมันฝรั่งนึ่ง แม้ทานมันฝรุ่งคู่กับเนยก้อนแล้ว ยังจืดไป ส่วน ratatouille อร่อยดี ผักเคี่ยวจนนิ่ม เหมาะสำหรับทานแก้เลี่ยน

##Grill white snapper (279 บาท) ปลาถูกแล่มาชิ้นใหญ่ใช้ได้ แกะหนังเหนียวๆ ทิ้งไป แล้วทานแต่เนื้อหนา (หลอกตัวเองว่ากินแล้วผอม) ทานคู่กับซอสพริกไทย ก็โอเค ส่วนเครื่องเคียงเลือกเป็น mash potato รสจืดสนิท และ au gratin อร่อยกว่า mash potato หน่อยนึง

ทานกันคนละจาน อิ่มมาก จนสั่งของหวานต่อไม่ไหว อาหารที่นี่จานไซส์ใหญ่มากแบบอาหารเมืองนอกเลย